turjo4nis/wikipedia-bn-dump-20250701 huggingface dataset:
উর্দুজ জেলা

উর্দুজ জেলা পূর্ব আফগানিস্তানের বাদাখশন প্রদেশের ২৮ টি জেলার মধ্যে অন্যতম একটি জেলা। ২০০৫ সালে বাহারক জেলার অংশ হিসেবে জেলাটি গঠন করা হয় এবং এখানকার জনসংখ্যার প্রায় ১৭,০০০ বাসিন্দাদের বনবসতি রয়েছে। জেলাটির মোট আয়তন ৯২৯ বর্গ কিলোমিটার। ৪৫ টি গ্রাম এটির জেলা সীমানায় অবস্থিত। জাতিগত লোক বলতে এখানে ৯০% তাজিক এবং ১০% উজবেক বসবাস রয়েছে।

বহিঃসংযোগ 
 আফগানিস্তান তথ্য ব্যবস্থাপনা পরিষেবার মানচিত্র

বাদাখশন প্রদেশের জেলা
জওহরলাল নেহরু স্টেডিয়াম (দিল্লি)

জওহরলাল নেহরু স্টেডিয়াম নতুন দিল্লি শহরের তথা ভারতের অন্যতম প্রধান স্টেডিয়াম। ফুটবলের পাশাপাশি অ্যাথলেটিক্স গেমসের জন্য এই স্টেডিয়াম ব্যবহৃত হয়।

পরিকাঠামোগত মান 
এই মাঠ আন্তর্জাতিক অ্যাথলেটিকস ফেডারেশন মান অনুযায়ী তৈরী করা হয়েছে।

সংস্কারের পূর্বে আয়োজিত টুর্নামেন্ট

১৯৮৯ এশিয়ান অ্যাথলেটিকস চ্যাম্পিয়নশিপ
ভারত প্রথমবার এই টুর্নামেন্ট আয়োজন করে।

২০১০ সালের কমনওয়েলথ গেমস 

জওহরলাল নেহরু স্টেডিয়াম ছিল ২০১০ সালের কমনওয়েলথ গেমসের প্রধান ভেন্যু। এটি গেমসের উদ্বোধনী ও সমাপনী অনুষ্ঠানের পাশাপাশি অ্যাথলেটিক্স ইভেন্টের আয়োজন করেছিল। সেই তারিখ পর্যন্ত ভারত আয়োজিত সবচেয়ে বড় মাল্টি-স্পোর্ট ইভেন্টের জন্য স্টেডিয়ামটি ব্যাপকভাবে পুনঃডিজাইন এবং পুনর্নির্মাণ করা হয়েছে। এটি ২৭ জুলাই ২০১০ এ সাধারণ জনগণের জন্য উন্মুক্ত করা হয়েছিল।

জুলাই ২০১০ সালে, প্রথম এশিয়ান অল এশিয়ান অ্যাথলেটিক্স চ্যাম্পিয়নশিপ অনুষ্ঠিত হয়। স্কুলের ১,৫০০ এরও বেশি শিক্ষার্থী অনুষ্ঠানটি দেখতে এসেছিল। ২০১০ সালের কমনওয়েলথ গেমসের উদ্বোধনী অনুষ্ঠান অনুষ্ঠিত হয়েছে। অনুষ্ঠানের নিরাপত্তায় এনএসজি, সিআরপিএফ এবং দিল্লি পুলিশ সদস্যরা ব্যবহার করেছেন। দিল্লি মেট্রোর মতো ইলেকট্রনিক টিকিট চেকিং মেশিনের মাধ্যমে টিকিট চেক করা হয়েছিল। অনুষ্ঠানস্থলে ৩৫০ টিরও বেশি সিসিটিভি ক্যামেরা রয়েছে। দিল্লি বন্ধ ছিল, এই অর্থে যে দিল্লির সমস্ত মল, দোকান, অফিস এবং কল-সেন্টার অনুষ্ঠানের আগে এবং সময় বন্ধ ছিল।

২০১১ সাফ চ্যাম্পিয়নশিপ
২০১১ সালে টুর্নামেন্টের মূল ভেন্যু হিসেবে ব্যবহৃত হয়।

ক্রিকেট 
স্টেডিয়ামটি ১৯৮৪ সালে অস্ট্রেলিয়ার বিরুদ্ধে ভারত সমন্বিত দুটি একদিনের আন্তর্জাতিক ম্যাচের আয়োজন করেছে যা ঘটনাক্রমে, ভারতে ফ্লাডলাইটের অধীনে অনুষ্ঠিত প্রথম দিবা-রাত্রির একদিনের আন্তর্জাতিক ম্যাচ ছিল। ১৯৯১ সালে দক্ষিণ আফ্রিকার সাথে ম্যাচটি একটি দিবারাত্রির একটি (এছাড়াও ভারতে দ্বিতীয় দিবা-রাত্রির ক্রিকেট ম্যাচ)। ব্যাটসম্যান কেপলার ওয়েসেলস উভয় ম্যাচেই খেলেন কিন্তু ভিন্ন দেশের হয়ে এবং অস্ট্রেলিয়ার হয়ে ১০৭ এবং দক্ষিণ আফ্রিকার হয়ে ৯০ রান করেন।

মাঠের একটি অত্যন্ত অস্বাভাবিক বৈশিষ্ট্য ছিল ক্রিকেট খেলার আউটফিল্ড এলাকার অংশ হিসাবে রানিং ট্র্যাক অন্তর্ভুক্ত করা। আইসিসির খেলার নিয়মকানুন শেষ পর্যন্ত এইভাবে ব্যবহার করার জন্য রানিং ট্র্যাকের অনুমতি বন্ধ করে দেয় এবং এইভাবে স্টেডিয়ামটি আর ক্রিকেটের জন্য উপযুক্ত নয় বলে মনে করা হয়।

কনসার্ট

তথ্যসূত্র

বহিঃসংযোগ

Jawaharlal Nehru Stadium - Sports Authority of India
Jawaharlal Nehru Stadium - Tripadvisor
Football temples of the world - India
ESPNcricinfo - Grounds - Jawaharlal Nehru Stadium, New Delhi
World Stadiums Article 

ভারতের স্টেডিয়াম
ভারতের ফুটবল স্টেডিয়াম
১৯৮৩-এ প্রতিষ্ঠিত
ইন্ডিয়ান সুপার লিগের স্টেডিয়াম
জাতীয় স্টেডিয়াম
২০শ শতাব্দীতে ভারতের স্থাপত্য
১৯৮২ এশিয়ান গেমসের মাঠ
মুন্সী সিদ্দীক আহমদ

ড. মুন্সী সিদ্দীক আহমদ (১৯২৮ - ১৯ অক্টোবর ২০১১) হলেন বাংলাদেশের একজন প্রখ্যাত ধান বিজ্ঞানী। বিজ্ঞান ও প্রযুক্তিতে অনন্য সাধারণ অবদানের জন্য ১৯৯৭ সালে তাকে “বিজ্ঞান ও প্রযুক্তিতে স্বাধীনতা পুরস্কার” প্রদান করা হয়।

জন্ম ও পারিবারিক পরিচিতি

শিক্ষাজীবন 

ড.মুন্সী সিদ্দীক আহমেদ ১৯৪৬ সালে ফরিদপুরের সরকারি রাজেন্দ্র কলেজ থেকে আইএসসি পরীক্ষায় পাশ করে ঢাকায় চলে আসেন। এরপর ঢাকা বিশ্ববিদ্যালয় এর কৃষি অনুষদের অধীনে বাংলাদেশ কৃষি ইনস্টিটিউট (বি এ আই) (বর্তমানে শেরেবাংলা কৃষি বিশ্ববিদ্যালয়) থেকে ১৯৪৯ সালে বি এসসি এজি (সম্মান) ডিগ্রী অর্জন করেন। তিনি ১৯৫৬ সালে ঢাকা বিশ্ববিদ্যালয় থেকে ক্রপ বোটানিতে এম এস করেন এবং টেক্সাস এগ্রিকালচার এন্ড মেডিকেল কলেজ থেকে ১৯৬৮সালে জেনেটিক্স এন্ড প্লান্ট ব্রিডিং এ পিএইচ ডি ডিগ্রী লাভ করেন।

কর্মজীবন 
তিনি বাংলাদেশ ধান গবেষণা ইন্সটিটিউটের "সহযোগী পরিচালক" হিসাবে কর্মরত ছিলেন।

মৃত্যু

রচনাবলী

পুরস্কার ও সম্মাননা 
বিজ্ঞান ও প্রযুক্তি ক্ষেত্রে অসাধারণ অবদানের জন্য ১৯৯৭ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে। এছাড়াও, ধান গবেষণায় বিশেষ অবদানের জন্য তিনি জেবুন্নেসা - কাজী মাহাবুবুল্লাহ্ ট্রাস্ট স্বর্ণ পদক এবং বঙ্গবন্ধু কৃষি পদকও লাভ করেছিলেন। ১৯৬৯ সালে পাকিস্তান সরকার তাকে তমঘা-এ-পাকিস্তান পদক প্রদান করলেও ১৯৭১ সালে তিনি এই সম্মাননা প্রত্যাখান করেন স্বাধিকার আন্দোলনের প্রতি সংহতি জানিয়ে।

আরও দেখুন 
 বিজ্ঞান ও প্রযুক্তিতে স্বাধীনতা পুরস্কার বিজয়ীদের তালিকা।

তথ্যসূত্র

বহিঃসংযোগ 

বিজ্ঞান ও প্রযুক্তিতে স্বাধীনতা পুরস্কার বিজয়ী
বাংলাদেশী কৃষিবিদ
বাংলাদেশী বিজ্ঞানী
ঢাকা বিশ্ববিদ্যালয়ের প্রাক্তন শিক্ষার্থী
টেক্সাস এ অ্যান্ড এম বিশ্ববিদ্যালয়ের প্রাক্তন শিক্ষার্থী
স্বাধীনতা পুরস্কার বিজয়ী
১৯২০-এর দশকে জন্ম
২০১১-এ মৃত্যু
শেরেবাংলা কৃষি বিশ্ববিদ্যালয়ের প্রাক্তন শিক্ষার্থী
ইফতেলী সুফলা জেলা

ইফতেলী সুফলা জেলা পূর্ব আফগানিস্তানের বাদাখশন প্রদেশের ২৯ টি জেলার মধ্যে অন্যতম একটি জেলা। ২০০৫ সালে এটি ফয়জাবাদ জেলার একটি অংশ হিসেবে গঠন করা হয়েছিল এবং এখানকার জনসংখ্যা প্রায় ৩৯,০০০ এর উপরে বাসিন্দাদের বসতবাড়ি রয়েছে।

বহিঃসংযোগ 
 আফগানিস্তান তথ্য ব্যবস্থাপনা পরিষেবার মানচিত্র

বাদাখশন প্রদেশের জেলা
ইয়ামগন জেলা

ইয়ামগন জেলা পূর্ব আফগানিস্তানের বাদাখশন প্রদেশের ২৯ টি জেলার মধ্যে অন্যতম একটি জেলা। ২০০৫ সালে এটি বাহারক জেলার অংশ হিসেবে গঠন করা হয়েছিল এবং এখানকার জনসংখ্যা প্রায় ২০,০০০ এর উপরে বাসিন্দাদের বসতবাড়ি রয়েছে। এখানকার অধিকাংশ লোকজন ইসমাইলি সম্প্রদায়ের।

বহিঃসংযোগ 
 আফগানিস্তান তথ্য ব্যবস্থাপনা পরিষেবার মানচিত্র

বাদাখশন প্রদেশের জেলা
সোহানুর রহমান সোহান

সোহানুর রহমান সোহান (মৃত্যু: ১৩ সেপ্টেম্বর ২০২৩) ছিলেন একজন বাংলাদেশী চলচ্চিত্র পরিচালক। তিনি শিবলি সাদিকের সহকারী হিসেবে তার চলচ্চিত্র কর্মজীবন শুরু করেন। তার পরিচালিত প্রথম চলচ্চিত্র বিশ্বাস অবিশ্বাস (১৯৮৮)। তিনি মূলত প্রণয়ধর্মী চলচ্চিত্র পরিচালনা করে থাকেন।  তার পরিচালিত উল্লেখযোগ্য চলচ্চিত্র হল কেয়ামত থেকে কেয়ামত (১৯৯৩), স্বজন (১৯৯৬), আমার ঘর আমার বেহেশত, অনন্ত ভালবাসা (১৯৯৯)। মৃত্যুর আগ পর্যন্ত তিনি ইউনিভার্সেল পারফর্মিং আর্টস ইনস্টিটিউটের অধ্যক্ষ হিসেবে কর্মরত ছিলেন।

কর্মজীবন
সোহান ১৯৭৭ সালে পরিচালক শিবলি সাদিকের সহকারী হিসেবে তার চলচ্চিত্র কর্মজীবন শুরু করেন। পরবর্তীতে তিনি শহীদুল হক খানের কলমিলতা (১৯৮১), এজে মিন্টুর অশান্তি (১৯৮৬) ও শিবলি সাদিকের ভেজা চোখ (১৯৮৮) চলচ্চিত্রে সহকারী হিসেবে কাজ করেন। একক ও প্রধান পরিচালক হিসেবে তার প্রথম চলচ্চিত্র বিশ্বাস অবিশ্বাস (১৯৮৮)। পরিচালনায় তার প্রথম সফলতা আসে কেয়ামত থেকে কেয়ামত (১৯৯৩) দিয়ে। এটি হিন্দি কেয়ামত সে কেয়ামত থক (১৯৮৮) এর পুনঃনির্মাণ।

পরিচালিত চলচ্চিত্র
 বিশ্বাস অবিশ্বাস (১৯৮৮)
 বেনাম বাদশা (১৯৯২)
 কেয়ামত থেকে কেয়ামত (১৯৯৩)
 আখেরি রাস্তা (১৯৯৪)
 বিদ্রোহী কন্যা (১৯৯৬)
 স্বজন (১৯৯৬)
 আমার ঘর আমার বেহেশত (১৯৯৭) 
 আমার দেশ আমার প্রেম (১৯৯৮)
 মা যখন বিচারক (১৯৯৮)
 অনন্ত ভালবাসা (১৯৯৯) 
 কিলার (২০০০)
 সত্যের বিজয় (২০০৩)
 স্বামী ছিনতাই (২০০৪)
 বলো না ভালোবাসি (২০০৫) 
 বৃষ্টি ভেজা আকাশ (২০০৭) 
 কথা দাও সাথী হবে (২০০৭) 
 আমার জান আমার প্রাণ (২০০৮) 
 পরাণ যায় জ্বলিয়া রে (২০১০) 
 কোটি টাকার প্রেম (২০১১) 
 দ্যা স্পিড (২০১২)
 সে আমার মন কেড়েছে (২০১২)
 এক মন এক প্রাণ (২০১২)
 লোভে পাপ পাপে মৃত্যু (২০১৪) 
 ভাল লাগার চেয়েও একটু বেশি
 জেদী (২০২২)

তথ্যসূত্র

বহিঃসংযোগ
 

২০২৩-এ মৃত্যু
বাংলাদেশী চলচ্চিত্র পরিচালক
বাংলাদেশী পুরুষ চিত্রনাট্যকার
ঢাকা জেলার ব্যক্তি
ঢাকার ব্যক্তি
বাচসাস পুরস্কার বিজয়ী
জন্মের বছর অনুপস্থিত
২০১৮ ইন্ডিয়ান প্রিমিয়ার লিগ

২০১৮ ইন্ডিয়ান প্রিমিয়ার লিগ (আইপিএল ১১ নামেও পরিচিত) হচ্ছে ইন্ডিয়ান প্রিমিয়ার লিগের ১১তম আসর, এটি হচ্ছে একটি পেশাদার টুয়েন্টি২০ ক্রিকেট লিগ যেটি ২০০৭ সালে ভারতীয় ক্রিকেট নিয়ন্ত্রণ বোর্ড দ্বারা প্রতিষ্ঠিত হয়েছিল। এই আসরটি ২০১৮ সালের ৭ এপ্রিল হতে ২৭ মে পর্যন্ত আয়োজিত হবে। ২০১৩ সালে এক খেলায় স্পট ফিক্সিংয়ে জড়িত থাকার কারণে ২ বছর স্থগিত থাকার পর, এই আসরে চেন্নাই সুপার কিংস এবং রাজস্থান রয়্যালস পুনরায় খেলবে।

২০১৮ থেকে শুরু করে পাঁচ বছরের জন্য স্টার স্পোর্টস ₹১৬,৩৪৭.৫ কোটি ($২.৫৫ বিলিয়ন ডলার) ইন্ডিয়ান প্রিমিয়ার লিগের মিডিয়া অধিকার অর্জন করেছে।

খেলোয়াড় রক্ষণ নীতি
সবকয়টি দল সর্বোচ্চ ৫টি খেলোয়াড় নিজেদের কাছে রক্ষিত রাখতে পারবে। এটি হয় সরাসরি রক্ষণ বা মিলের অধিকারের মাধ্যমে করতে পারবে। সরাসরি রক্ষনে সর্বোচ্চ ৩টি খেলোয়াড় রাখতে পারবে। 
খেলোয়াড়দের এইরূপে সংরক্ষণ করা যাবে :
 সর্বোচ্চ ৩ টি ভারতীয় জাতীয় দলের খেলোয়াড় বা ,
 সর্বোচ্চ ২ টি বিদেশী খেলোয়াড় বা ,
 সর্বোচ্চ ২ টি ভারতীয় ঘরোয়া খেলোয়াড় 

২০১৮-র ৪ জানুয়ারির মধ্যে আইপিএলের আট দলকে জানিয়ে দিতে হবে কোন কোন খেলোয়াড়কে তারা রেখে দিচ্ছে।

প্লেয়ার ধারণ মূল্য
এই মৌসুমে প্রতিটি দল সর্বোচ্চ ৮০ কোটি টাকা খরচ করতে পারবে। যদি কোনো দল ৩ জন খেলোয়াড় ধরে রাখে সেই ক্ষেত্রে খরচ হবে :
 ১ম খেলোয়াড় : ১৫ কোটি 
 ২য় খেলোয়াড় : ১১ কোটি 
 ৩য় খেলোয়াড় : ৭ কোটি 
সর্বমোট ৩৩ কোটি।

যদি কোনো দল ২ জন খেলোয়াড় ধরে রাখে সেই ক্ষেত্রে খরচ হবে :
 ১ম খেলোয়াড় : ১২.৫ কোটি 
 ২য় খেলোয়াড় : ৮.৫ কোটি  
সর্বমোট ২১ কোটি।

ন্যূনতম ১৮ টি খেলোয়াড় থেকে সর্বোচ্চ ২৫ টি খেলোয়াড় একটি দলে থাকতে পারে। সর্বোচ্চ ৮ জন বিদেশী থাকতে পারবে একটি দলে।

দলসমূহ

রক্ষিত খেলোয়াড়
 মুম্বই ইন্ডিয়ান্স: রোহিত শর্মা, হার্দিক পাণ্ড্য, জসপ্রিত বুমরাহ।
 দিল্লি ডেয়ারডেভিলস: ঋশভ পন্থ, শ্রেয়াস আইয়ার, ক্রিস মোরিস।
 সানরাইজার্স হায়দ্রাবাদ: ডেভিড ওয়ার্নার, ভুবনেশ্বর কুমার, মোহাম্মাদ নবী, রশীদ খান।
 রাজস্থান রয়্যালস: স্টিভ স্মিথ।
 কলকাতা নাইট রাইডার্স: সুনীল নারিন, আন্দ্রে রাসেল।
 রয়্যাল চ্যালেঞ্জার্স ব্যাঙ্গালোর: বিরাট কোহালি, সরফরাজ খান, এবি ডিভিলিয়ার্স।
 কিংস এলেভেন পাঞ্জাব: অক্ষর পটেল।
 চেন্নাই সুপার কিংস: মহেন্দ্র সিংহ ধোনি, সুরেশ রায়না, রবীন্দ্র জাডেজা।

দল ও অবস্থান

লিগ টেবিল

লিগের প্রগতি

ম্যাচগুলির সংক্ষিপ্ত ফলাফল

সেরা মূল্যবান খেলোয়াড়

ব্যাট্সমেন

অল রাউন্ডার

বোলার

পয়েন্ট টেবিল

পুরস্কার এবং অর্জনসমূহ 
২০১৮ ইন্ডিয়ান প্রিমিয়ার লিগ
 ২০১৮ ইন্ডিয়ান প্রিমিয়ার লিগ-এর চ্যাম্পিয়ন (চেন্নাই সুপার কিংস)
 ২০১৮ ইন্ডিয়ান প্রিমিয়ার লিগ-এর রানার্স আপ (সানরাইজার্স হায়দ্রাবাদ)
 সর্বাধিক শতক: (শেন ওয়াটসন ১১৭*)
 প্লেয়ার অফ দ্য টুর্নামেন্ট: (সুনীল নারাইন)
 লিডিং রান-স্কোরার অফ টুর্নামেন্ট: (কেন উইলিয়ামসন)
 টুর্নামেন্টের বেগুনি ক্যাপ বিজয়ী: (অ্যান্ড্রু টাই)
 সেঞ্চুরিস: (ঋষভ পান্ত ১২৮*)
 মৌসুমের আড়ম্বরপূর্ণ প্লেয়ার: (ঋষভ পান্ত) 
 টুর্নামেন্টের সর্বোচ্চ ছক্কা: (ঋষভ পান্ত)
 সর্বাধিক বোলিং ডট (রশীদ খান – 158* ডটবল)
 আইপিএল ফেয়ারপ্লে পুরস্কার: (মুম্বই ইন্ডিয়ান্স)

তথ্যসূত্র

বহিঃসংযোগ

ইন্ডিয়ান প্রিমিয়ার লিগ মৌসুম
২০১৮ ইন্ডিয়ান প্রিমিয়ার লিগ
যয়ন জেলা

যয়ন জেলা পূর্ব আফগানিস্তানের বাদাখশন প্রদেশের ২8 টি জেলার মধ্যে অন্যতম একটি জেলা। ২০০৫ সালে এটি রাঘিন্তান জেলার অংশ হিসেবে গঠন করা হয়েছিল এবং এখানকার জনসংখ্যা প্রায় ২০,০০০ এর উপরে বাসিন্দাদের বসতবাড়ি রয়েছে।

বহিঃসংযোগ
 আফগানিস্তান তথ্য ব্যবস্থাপনা পরিষেবার মানচিত্র

বাদাখশন প্রদেশের জেলা
জিবাক জেলা

জিবাক জেলা আফগানিস্তানের উত্তর-পূর্বাঞ্চলের বাদাখশন প্রদেশের ২৯ টি জেলার মধ্যে অন্যতম একটি জেলা। এখানকার জনসংখ্যা প্রায় ৭,০০০ এর উপরে বাসিন্দাদের বসতবাড়ি রয়েছে। জিবাক জেলার রাজধানী জুড়ে অধিকাংশ জিবাক সম্প্রদায়ের লোকজন বসবাস করে থাকে। অনেকে সাঙ্গেলচি-ইশকাশমি ভাষাকে জিবাকি নামেও উল্লেখ করে থাকেন যেখানে জেলাগুলির মানুষজন স্বাভাবিকভাবে কথা বলে থাকেন।

বহিঃসংযোগ
 আফগানিস্তান তথ্য ব্যবস্থাপনা পরিষেবার মানচিত্র

বাদাখশন প্রদেশের জেলা
আবু জায়েদ

আবু জায়েদ চৌধুরী রাহী (জন্ম ২ আগস্ট ১৯৯৩) একজন বাংলাদেশি ঘরোয়া ক্রিকেটার, যিনি সিলেট বিভাগ এর হয়ে খেলে থাকেন। তিনি ২০১৬-১৭ জাতীয় ক্রিকেট লিগ প্রতিযোগিতার ২৯টি উইকেট নিয়ে শীর্ষ উইকেট শিকারী ছিলেন। তিনি বর্তমানে বাংলাদেশ প্রিমিয়ার লিগ বিপিএল এর ২০১৭ সালের আসরে খুলনা টাইটানস এর হয়ে খেলছেন।

তথ্যসূত্র

বহিঃসংযোগ 

১৯৯৩-এ জন্ম
বাংলাদেশী ক্রিকেটার
সিলেট বিভাগের ক্রিকেটার
জীবিত ব্যক্তি
ব্রাদার্স ইউনিয়নের ক্রিকেটার
কলাবাগান ক্রিকেট একাডেমির ক্রিকেটার
ওল্ড ধোস স্পোর্স ক্লাবের ক্রিকেটার
রংপুর রাইডার্সের ক্রিকেটার
বাংলাদেশ পূর্বাঞ্চলের ক্রিকেটার
বাংলাদেশ অনূর্ধ্ব-২৩ দলের ক্রিকেটার
২০১৯ ক্রিকেট বিশ্বকাপের ক্রিকেটার
বাংলাদেশের টেস্ট ক্রিকেটার
বাংলাদেশের একদিনের আন্তর্জাতিক ক্রিকেটার
বাংলাদেশের টুয়েন্টি২০ আন্তর্জাতিক ক্রিকেটার
ওল্ড ডিওএইচএস স্পোর্টস ক্লাব ক্রিকেটার
খুলনা টাইগার্সের ক্রিকেটার
ঢাকা ডমিনেটর্সের ক্রিকেটার
চট্টগ্রাম চ্যালেঞ্জার্সের ক্রিকেটার
সিলেট বিভাগ থেকে আগত ক্রিকেটার
২১শ শতাব্দীর বাংলাদেশী পুরুষ ক্রীড়াবিদ
চিত্রা এক্সপ্রেস

চিত্রা এক্সপ্রেস (ট্রেন নং ৭৬৩/৭৬৪) হলো ঢাকা - খুলনা পথে চলাচলকারী আন্তঃনগর ট্রেন। চিত্রা ট্রেনটি ব্রডগেজ বগিতে ঢাকা থেকে খুলনা পথে চলাচল করে। ট্রেনটিতে মোট ১২টি বগি এবং আসনসংখ্যা ৭৮১টি। ট্রেনটিতে দুটি করে শীতাতপ নিয়ন্ত্রিত (এসি) কেবিন ও এসি চেয়ার কামরা আছে।

নামের উৎস 
দর্শনার নিম্নস্থল থেকে উৎপন্ন হয়ে দক্ষিণ-পূর্ব দিকে প্রবাহিত চিত্রা নদীর নামানুসারে এর নামকরণ করা হয়।

সময় সূচি 
ঢাকা থেকে ছাড়ে সন্ধ্যা ৭.৩০ মিনিটে এবং খুলনায় পৌছে ভোর ৫.০০ মিনিটে। ট্রেনটি খুলনা থেকে ছাড়ে সকাল ৯.0০ মিনিটে এবং ঢাকায় পৌছায় বিকাল 6:05 মিনিটে। সাপ্তাহিক বন্ধের দিন রবিবার (Sunday)।

যাত্রা বিরতীর স্থান
 

ভেড়ামারা 
ঈশ্বরদী জংশন 
চাটমোহর 
বড়াল ব্রিজ
উল্লাপাড়া 
শহীদ এম মনসুর আলী 
বঙ্গবন্ধু সেতু পূর্ব 
টাঙ্গাইল 
জয়দেবপুর 
ঢাকা বিমানবন্দর 
ঢাকা

আরও দেখুন
 সুন্দরবন এক্সপ্রেস
 পদ্মা এক্সপ্রেস
 সিল্কসিটি এক্সপ্রেস
 বনলতা এক্সপ্রেস

তথ্যসূত্র

বহিঃসংযোগ

বাংলাদেশের আন্তঃনগর ট্রেন
বাংলাদেশের নামযুক্ত যাত্রীবাহী ট্রেন
খালেদা আক্তার কল্পনা

খালেদা আক্তার কল্পনা (জন্ম: ৩ সেপ্টেম্বর ১৯৫৩) হলেন একজন বাংলাদেশী অভিনেত্রী। ১৯৮৯ সালে জিনের বাদশা চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার লাভ করেন।

চলচ্চিত্র তালিকা

পুরস্কার
জাতীয় চলচ্চিত্র পুরস্কার
 বিজয়ী শ্রেষ্ঠ পার্শ্বচরিত্রে অভিনেত্রী - জিনের বাদশা (১৯৮৯)

তথ্যসূত্র

বহিঃসংযোগ
 
 

১৯৫৩-এ জন্ম
জীবিত ব্যক্তি
২০শ শতাব্দীর বাংলাদেশী অভিনেত্রী
২১শ শতাব্দীর বাংলাদেশী অভিনেত্রী
নরসিংদী জেলার ব্যক্তি
বাংলাদেশী চলচ্চিত্র অভিনেত্রী
বাংলাদেশী টেলিভিশন অভিনেত্রী
বাংলাদেশী নারী মডেল
শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার (বাংলাদেশ) বিজয়ী
সৈয়দ মোহাম্মদ হোসেন

বিচারপতি সৈয়দ মোহাম্মদ হোসেন (১৯২৮ - ২ এপ্রিল ১৯৮৬) হলেন বাংলাদেশের একজন প্রখ্যাত আইনজীবী। পেশাগত জীবনে অনন্য সাধারণ অবদানের জন্য ১৯৯৭ সালে তাকে “সমাজসেবায় স্বাধীনতা পুরস্কার” প্রদান করা হয়।

জন্ম ও পারিবারিক পরিচিতি

শিক্ষাজীবন

কর্মজীবন 
তিনি বাংলাদেশ সুপ্রিম কোর্টের "বিচারপতি" হিসাবে কর্মরত ছিলেন।

মৃত্যু

রচনাবলী 
"বাংলার কথা" শিরোনামে তার একটি গ্রন্থ রয়েছে।

পুরস্কার ও সম্মাননা

পুরস্কার ও সম্মাননা 
আইনের শাসন প্রতিষ্ঠায় অসাধারণ অবদানের জন্য ১৯৯৭ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।

আরও দেখুন 
 সমাজসেবায় স্বাধীনতা পুরস্কার বিজয়ীদের তালিকা।

তথ্যসূত্র

বহিঃসংযোগ 

সমাজসেবায় স্বাধীনতা পুরস্কার বিজয়ী
কাম্যতমতা তত্ত্ব

কাম্যতমতা তত্ত্ব ( অপ্‌টিম্যালিটি থিওরি, সংক্ষেপে OT ওটি) ভাষার একটি প্রতিমান ( মডেল)। অ্যালান প্রিন্স এবং পল স্মোলেন্‌স্কি ১৯৯১ সালে একটি বক্তৃতাতে এই প্রতিমানটি প্রস্তাব করেন এবং ১৯৯৩ সালে এর উপর একটি গবেষণাপত্র প্রকাশ করেন। এই তত্ত্বে তাঁরা প্রস্তাব করেন যে ভাষার উপরিস্থিত বা বাহ্যিক যে রূপটি আমরা শুনি, সেটি আসলে মনের ভেতরে ভাষার অধঃস্থ বা অভ্যন্তরীণ রূপের উপর অনেকগুলি পরস্পর-প্রতিদ্বন্দ্বী বাধার সর্বোচ্চ সন্তুষ্টিবিধানের বা কাম্যতমকরণের ফলাফল।

এই তত্ত্বের তিনটি প্রধান অংশ আছে: GEN (উৎপাদন), CON (বাধা), এবং EVAL (মূল্যায়ন)।

১) GEN: এই অংশটি প্রবিষ্ট ভাষিক উপাত্ত থেকে সমস্ত সম্ভাব্য ফলাফলের (বা প্রার্থীর) একটি তালিকা উৎপাদন (Generate) করে।

২) CON: এই অংশটি প্রয়োজনীয় মানদণ্ড, মাপকাঠি বা বাধাগুলি (Constraints) প্রদান করে, যেগুলি ব্যবহার করে সম্ভাব্য ফলাফলের তালিকা থেকে বিজয়ী প্রার্থীটিকে নির্বাচন করা হবে।

৩) EVAL: এই অংশটি বাধাগুলি মূল্যায়ন (Evaluation) করে সর্বোচ্চ সন্তোষজনক তথা কাম্যতম প্রার্থীটিকে নির্বাচন করে।

কাম্যতমতা তত্ত্বটি ধরে নেয় যে এই বাধাগুলি বিশ্বজনীন অর্থাৎ সমস্ত মানব ভাষার জন্যই প্রযোজ্য। কিন্তু এই বিশ্বজনীন বাধার সংগ্রহ (সেট) বা দলটিতে বাধাগুলির ক্রমিক অবস্থান একেক ভাষাতে একেক রকম। কোনো নির্দিষ্ট ভাষাতে বাধাগুলির যে অদ্বিতীয় বা অনন্য ক্রম, সেটিই ঐ ভাষাটির নিজস্ব ব্যাকরণ।

কাম্যতমতা তত্ত্বটি মূলত উৎপাদনশীল ধ্বনিতত্ত্বে প্রয়োগ করা হয়েছে। তবে বাক্যতত্ত্ব এবং শব্দার্থতত্ত্বেও এর প্রয়োগ দেখা যায়।

অন্যান্য উৎপাদনশীল ব্যাকরণ তত্ত্বের মত কাম্যতমতা তত্ত্বটিও বিশ্বজনীন নীতিসমূহ, ভাষিক শ্রেণীকরণবিদ্যা এবং ভাষা অর্জনের মত ব্যাপারগুলির উপর জোর দিয়েছে।

তথ্যসূত্র

ভাষাবিজ্ঞান
ধ্বনিতত্ত্ব
উৎপাদনশীল ব্যাকরণ

উৎপাদনশীল ব্যাকরণ () একটি ভাষাবৈজ্ঞানিক তত্ত্ব যেটি অনুসারে ব্যাকরণ হল কতগুলি সূত্র বা নিয়ম সংবলিত একটি ব্যবস্থা যে সূত্রগুলি কোনও নির্দিষ্ট ভাষার সমস্ত এবং কেবলমাত্র ব্যাকরণসম্মত বাক্য বা পদসমষ্টি উৎপাদন করে। মার্কিন ভাষাবিজ্ঞানী নোম চমস্কি ১৯৫০-এর দশকের শেষের দিকে তার নিজের উদ্ভাবিত ভাষাবৈজ্ঞানিক তত্ত্বের বর্ণনা দিতে গিয়ে এই পরিভাষাটি ব্যবহার করেন। যেসব ভাষাবিজ্ঞানী উৎপাদনশীল পথে গবেষণা করেন, তাদেরকে "উৎপাদনশীলবাদী" নামে ডাকা হয়। উৎপাদনশীলবাদী ঘরানার ভাষাবিজ্ঞানীরা মূলত বাক্যতত্ত্বের উপর জোর দিলেও ভাষার কাঠামোর অন্যান্য দিক নিয়েও তারা গবেষণা করেছেন (যেমন শব্দরূপমূল তত্ত্ব এবং ধ্বনিতত্ত্ব)

চমস্কির তত্ত্বের প্রাথমিক সংস্করণগুলিকে রূপান্তরমূলক ব্যাকরণ নামে ডাকা হত। তবে চমস্কির সর্বশেষ তত্ত্বটির নাম হল ন্যূনতমবাদী প্রকল্প, যেখানে প্রস্তাব করা হয়েছে যে কোনও উৎপাদনশীল ব্যাকরণ একটি বিশ্বজনীন ব্যাকরণ থেকে উদ্ভূত হয়, যে বিশ্বজনীন ব্যাকরণটি মানুষের মস্তিষ্কে জন্ম থেকেই উপস্থিত থাকে।

বর্তমানে উৎপাদনশীল ব্যাকরণের বেশ কিছু সংস্করণ বা ধারা ভাষাবৈজ্ঞানিক গবেষণাক্ষেত্রে প্রচলিত। এদের মধ্যে সীমাবদ্ধতা-ভিত্তিক ব্যাকরণের বিভিন্ন রূপ, যেমন নির্ভরশীলতা ব্যাকরণ, মস্তক-চালিত পদকাঠামো ব্যাকরণ, আভিধানিক ভূমিকামূলক ব্যাকরণ, শ্রেণীভিত্তিক ব্যাকরণ, সম্বন্ধবাচক ব্যাকরণ, সংযোগ ব্যাকরণ এবং বৃক্ষযোজী ব্যাকরণ উল্লেখযোগ্য। সম্ভাব্যতামূলক ব্যাকরণে ব্যাকরণিক শুদ্ধতাকে একটি সম্ভাবনাভিত্তিক চলরাশি হিসেবে গণ্য করা হয়, হ্যাঁ-না জাতীয় বিযুক্ত ধর্ম হিসেবে নয়।

তথ্যসূত্র 

ভাষাবিজ্ঞানের ঘরানা
নোম চম্‌স্কি
ব্যাকরণ
সংজ্ঞানাত্মক সঙ্গীতবিদ্যা
রানি পদ্মিনী

পদ্মিনী বা পদ্মাবতী ছিলেন ১৩-১৪ শতকের কিংবদন্তি ভারতীয় রানী। ১৭ শতকের বেশ কয়েকটি গ্রন্থে তার উল্লেখ পাওয়া যায়, যার প্রাচীনতম সূত্র পদ্মাবত, ১৫৪০ খ্রিষ্টাব্দে মালিক মুহম্মদ জায়সী কর্তৃক লিখিত মহাকাব্য। মধ্যযুগের বাঙালি কবি আলাওল মহাকাব্যটিকে পদ্মাবতী নামে অনুবাদ করেছিলেন। এই মহাকাব্য হতে পদ্মাবতী সম্পর্কে জানা যায় যে, তিনি সিংহল রাজ্যের (শ্রীলঙ্কা) সুন্দরী রাজকন্যা ছিলেন। চিত্তৌর দূর্গের রাজপুত শাসক ছিলেন রতন সেন, যিনি হিরামন নামের একটি কথা বলা টিয়া পাখির কাছে তার রূপের কথা জানতে পারেন। এক রোমাঞ্চকর অভিযানের মাধ্যমে রতন সেন পদ্মাবতীকে জয় করে নেন, এবং বিয়ে করে চিত্তৌর নিয়ে আসেন। তৎকালিন দিল্লির সুলতান আলাউদ্দিন খিলজিও তার রূপের কথা শুনে তাকে দখল করার উদ্দেশ্যে চিত্তৌর আক্রমণ করেন। অবশেষে দুর্গ দখলে নেওয়া পর্যন্ত অবরোধের সময়কালে অনেক ঘটনা ঘটেছিলো। এই যুদ্ধে রতন সেন কুম্ভলনারের রাজা দেবপালের হাতে দ্বন্দ্বের কারণে নিহত হন, যিনি নিজেও পদ্মাবতীর রূপমুগ্ধ ছিলেন। আলাউদ্দিনের দুর্গ দখলের আগেই পদ্মাবতী এবং তার সঙ্গীরা জওহর (আত্মবলিদান) করেন নিজেদের সম্মান রক্ষার্থে। তার মৃত্যুর পর রাজপুত রাজা যুদ্ধরত অবস্থায় যুদ্ধক্ষেত্রেই মৃত্যুবরণ করেন।

বেশ কিছু কিংবদন্তি তাকে বর্ণনা করে এমন একজন হিন্দু রাজপুত রানী হিসেবে যে মুসলিম আগ্রাসনের হাত থেকে নিজের সম্মান রক্ষা করতে পেরেছিল। পরবর্তীতে সে একজন ঐতিহাসিক চরিত্র হিসেবে বিভিন্ন উপন্যাস, নাটক এবং টিভি সিরিয়ালে চিত্রিত হয়। কিন্তু ১৩০৩ সালে আলাউদ্দিন খিলজির চিত্তৌর আক্রমণ ঐতিহাসিক ঘটনা হলেও পদ্মিনী চরিত্রের কোনো ঐতিহাসিক প্রমাণ খুঁজে পাওয়া যায় না। বর্তমানের অধিকাংশ ইতিহাসবিদ তার বাস্তব অস্তিত্বের সম্ভাবনা নাকচ করে দেন।

জনপ্রিয় সংস্কৃতিতে
 পদ্মাবত (২০১৮)

তথ্যসূত্র

পাদটীকা

সূত্রনির্দেশ

গ্রন্থসূত্র

বহিঃসংযোগ

মেবাড়ের রাজশাসক
ভারতীয় কিংবদন্তি ব্যক্তি
ভারতীয় রাণী সঙ্গী
ভারতীয় নারী রাজপদ
রাজস্থানের ইতিহাস
রাজপুত শাসক
ভারতীয় রানী সহধর্মিণী
রাজপুত
১৪শ শতাব্দীর ভারতীয় নারী
আইজিবিপি, বাংলাদেশ

আইজিবিপি, বাংলাদেশ (ইন্টারন্যাশনাল জিয়োস্ফিয়ার-বায়োস্ফিয়ার প্রোগ্রাম, বাংলাদেশ) হচ্ছে বাংলাদেশে অবস্থিত বহুবিষয়ক গবেষণা সংস্থা যা আন্তর্জাতিক বিজ্ঞান কাউন্সিল, ইউরোপিয়ান কমিশন এবং নেদারল্যান্ডের বৈজ্ঞানিক গবেষণা প্রতিষ্ঠানের সমর্থনে প্রতিষ্ঠিত। ১৯৮৬ সালে আন্তর্জাতিক বিজ্ঞান কাউন্সিল আইজিবিপি প্রতিষ্ঠা করে। স্টকহোমের ১৯৮৭ সালে কার্যক্রম পরিচালনার জন্য স্টকহোমের রয়্যাল সুইডিশ অ্যাকাডেমি অব সাইন্সের কার্যালয়ে এর সচিবালয় স্থাপন করা হয়। ১৯৮৯ সালের জানুয়ারি মাসে বাংলাদেশে বাংলাদেশ বিজ্ঞান একাডেমীর আওতায় আইজিবিপি'র শাখা অফিস প্রতিষ্ঠা করা হয়। আইজিবিপি বাংলাদেশের প্রথম চেয়ারম্যান হিসেবে সাইফউদ-দীন চৌধুরী দায়িত্ব পালন করেন । ১৬ সদস্যের জাতীয় কমিটি বাংলাদেশ শাখার কার্যক্রম পরিচালনা করে। বাংলাদেশ বিজ্ঞান একাডেমী সভাপতি আইজিবিপি বাংলাদেশের চেয়ারম্যান হিসেবে দ্বায়িত্বপালন করেন।

লক্ষ্য ও উদ্দেশ্য 
পরিবেশের ভৌত, রাসায়নিক এবং জীবজ প্রক্রিয়াসমূহের মধ্যকার পারস্পরিক সম্পর্ক নির্ণয় ও ব্যাখ্যা করা আইজিপির মূল উদ্দেশ্য। সমগ্র বিশ্বের পরিবেশের উপর মানুষের কর্মকাণ্ড কীভাবে এবং কি হারে বিরূপ প্রতিক্রিয়া সৃষ্টি করছে তা নির্ণয় করা এবং এসব সমস্যা সমাধানে দরকারী পদক্ষেপ গ্রহণের পরামর্শ দেওয়া আইজিবিপির অন্যতম উদ্দেশ্য।

কর্মকাণ্ড 
বিশ্বের ৭২টি দেশে আইজিবিপি'র আঞ্চলিক শাখা আছে। প্রতিটি শাখার জন্যে একটি করে জাতীয় কমিটি আছে। এসব কমিটির পরামর্শে আইজিবিপি প্রাসঙ্গিক গবেষণা কর্ম পরিচালনা করে। এই দেশভিত্তিক আঞ্চলিক কমিটিগুলো আন্তর্জাতিক গবেষণা প্রচেষ্টার সঙ্গে যুক্ত থাকার পাশাপাশি কেন্দ্রীয় প্রতিষ্ঠানের কার্যক্রম পরিচালনার জন্য অর্থ অনুদান প্রদান করে।

১৯৯০ সালে বাংলাদেশের জাতীয় কমিটির সদস্য সংখ্যা বৃদ্ধি করা হয়। জাতীয় কমিটিটি গবেষণার সুবিধার্থে কয়েকটি বিশেষজ্ঞ দল গঠন করে। সামুদ্রিক বাস্ত্তসংস্থান এবং বায়ুমন্ডলের পারস্পরিক সম্পর্ক, উদ্ভিজ্জ এবং জলবায়ুর পরিবর্তনশীলতা, জৈবভূওরাসায়নিক (বায়োজিওকেমিক্যাল) প্রক্রিয়ার গতিশীলতা বাস্ত্তসংস্থানিক তন্ত্রসমূহের সক্রিয়তা, এবং বাস্ত্ততন্ত্রের উপর মানুষের প্রভাব ইত্যাদি বিষয় নিয়ে এই দল গুলো কাজ করে। বিভিন্ন দেশে গবেষণা কাজ চালানোর জন্যে আইজিবিপি কর্তৃক নির্ধারিত পদ্ধতি ও কাঠামো রয়েছে। বিশ্ব রাজনীতির কোনোপ্রকার প্রভাব আইজিবিপি'র কর্ম ও গবেষণা পরিচালনায় নাই, তবে এই সংস্থা দেশের নীতি নির্ধারণে নির্ভরযোগ্য বৈজ্ঞানিক তথ্য যুগিয়ে সহায়তা প্রদান করে থাকে।

বাংলাদেশ অধিকাংশ সময়ে ভৌগোলিক অবস্থান, ভূপ্রকৃতি এবং অন্যান্য প্রাকৃতিক পরিবেশগত কারণে বিভিন্ন ধরনের দুর্যোগের মুখোমুখি হয়। ফলে সংস্থাটি জটিল বায়ুমন্ডল, ভূ-তাত্ত্বিক গঠনপ্রকৃতি, ভূপ্রাকৃতিক ভূগোল এবং উদ্ভিদ ও প্রাণীর জীবনাচার সংক্রান্ত বিষয়ের উপর গবেষণা পরিচালনায গুরুত্ব দেয় যাতে সংগৃহীত বৈজ্ঞানিক তথ্য খরা, বন্যা,ঘূর্ণিঝড়,জলোচ্ছ্বাস ইত্যাদি প্রতিরোধ ও প্রতিকারে সহায়ক হয়।

তথ্যসূত্র 

১৯৮৯-এ বাংলাদেশে প্রতিষ্ঠিত
বিজয় মাণিক্য

বিজয় মাণিক্য প্রাচীন লাউড় রাজ্যের শাসক জগন্নাথপুর রাজ্যের স্থপতি। যিনি খ্রিস্টীয় একাদশ শতাব্দির একজন শক্তিশালী নৃপতি হিসেবে আবির্ভুত হয়ে ছিলেন। বিজয় মাণিক্য নিজে ব্রাহ্মণ হয়েও বৌদ্ধ ধর্মকে ভালোবাসতন।

রাজ্য বিবরণ 

বিজয় মাণিক্য খ্রিস্টীয় একাদশ শতাব্দিতে সিলেটের সর্বপ্রাচীন লাউড় রাজ্যের শাসক ছিলেন। সে সময় সিলেটের  সুনামগঞ্জ জেলার সমস্ত ভাটি অঞ্চল এবং হবিগঞ্জ জেলার বানিচং অঞ্চল তার রাজ্য সিমার অর্ন্তরভূক্ত ছিল। রাজ্যকিয় শাসন ব্যবস্থা সহজ করার উদ্দেশ্যে জগন্নাথপুর রাজ্য প্রতিষ্ঠা করেন। জগন্নাথপুর এককালে বর্তমান ভৌগোলিক সীমানার চেয়ে আরো বড় ছিল। দ্বাদশ শতাব্দি থেকে অষ্টাদশ শতাব্দি পর্যন্ত জগন্নাথপুর রাজ্য লাউড়ের শাখা-রাজ্য ছিল, এবং বংশানুক্রমে লাউড়ের নৃপতিগণ কর্তৃক শাসিত। দিল্লী সম্রাটদের রেকর্ডে জগন্নাথপুর রাজ্য লাউড়ের এজমালি সম্পদ হিসেবে বিবেচিত এবং শ্রীহট্রের ইতিহাসে বর্ণিত যে, উক্ত লাউড় রাজ্য সর্ব সময় মোগল সম্রাটদের কাছে স্বাধীন রাজ্য হিসেবে গণ্য ছিল।  জগন্নাথপুরের পান্ডুয়া থেকে রাজা বিজয় মাণিক্য সেই সময় নিজ নামের সাথে দুই স্ত্রীর নাম সংযুক্ত করে ১১৯১ খ্রিষ্টাব্দে সিক্কা মুদ্রা প্রকাশ করেছিলেন। এই সিক্কা মুদ্রাই রাজা বিজয় মাণিক্যের রাজ্যের প্রমাণ, যা কুবাজপুর গ্রামের মদনমোহন চৌধুরীর পরিবারদের মাধ্যমে ঢাকায় মিউজিয়ামে সংরক্ষিত হচ্ছে।

বিজয় মাণিক্যের পরিচিতি 

কুরুক্ষেত্রের সমরে মহাবীর অর্জুন কর্তৃক নিহত ভগদত্ত রাজার পরে তার পুত্রগণের মধ্যে ১৯ জন নৃপতি পর্যায়ক্রমে কামরূপ তথা লাউড়ে রাজত্ব করেন। ভাটেরায় প্রাপ্ত তাম্রফলকে বর্মান, ইশানদেব তাদেরই বংশধর বলে ইতিহাস রয়েছে। এই রাজাগণ চন্দ্রবংশীয় বলে খ্যাত। উক্ত ১৯ জন নৃপতির অনেকদিন পরে প্রাচীন লাউড় রাজ্যে নৃপতি বিজয়মাণিক্য আবির্ভুত হন। ১১৯১ খ্রিষ্টাব্দ সময়কালে বিজয় মাণিক্য জগন্নাথপুর রাজ্য প্রতিষ্ঠা করেন এবং ছিক্কা মুদ্রার প্রচার করেন।

তথ্যসূত্র 

সিলেটের ব্যক্তি
সিলেট বিভাগ
সিলেটের ইতিহাস
বঙ্গের প্রাচীন রাজ্য
জগন্নাথপুর রাজ্য
শাসক
কেনেডি ক্লেমেন্টস

কেনেডি ক্লেমেন্টস  (জন্ম জানুয়ারী ২১, ২০০৭) একজন কানাডিয়ান শিশু অভিনয় শিল্পী। তিনি ১৯৮২ সালে মুক্তিপ্রাপ্ত অভিপ্রায় এবং রোমাঞ্চকর কাহিনী সমৃদ্ধ মার্কিন চলচ্চিত্র "পল্টেরজিস্ট" এর ২০১৫ সালের পুননির্মিত সংস্করণ পল্টেরজিস্ট এ "মেডিসন বোয়েন" এবং মার্কিন পারিবারিক হাস্যরস চলচ্চিত্র জিঙ্গেল অল দ্য ওয়ে ২ "নোয়েল" চরিত্রে অভিনয় করার জন্য সবার নিকট পরিচিত।

প্রাথমিক জীবন
কেনেডি তার পরিবারের জ্যেষ্ঠ সন্তান। তার দুজন কনিষ্ঠ সহোদর রয়েছে, তারা হলেন: টেটাম (জন্ম ২০০৯) এবং লকল্যাণ (জন্ম ২০১১)। তিনি বর্তমানে কানাডার ব্রিটিশ কলাম্বিয়া প্রদেশের ভ্যানকুভার শহরে বসবাস করছেন, এবং একই প্রদেশের সুররে শহরে অবস্থিত "স্ট্রিট নাইটস একাডেমি অব ড্যান্স" (এসকে) এবং "প্রজেক্ট  ড্যান্স  চিলি ওয়াক" (পিডিসি) নামক নাচের স্কুলে নৃত্য শিল্পী হিসেবে নাচ করছেন। তার "ক্রমি" নামে একটি হিপহপ নাচের দল রয়েছে, যেটি তার বন্ধু রমি সানচেজ কে সাথে নিয়ে গঠিত।  তার প্রিয় রং নীল, তিনি এমটি তার "মিউজিকাল এল ওয়াই" নামক সামাজিক যোগাযোগ মাধ্যম অ্যাপে তার নিজেস্ব একাউন্টে ব্যক্ত করেছেন।

চলচ্চিত্র সমূহ

চলচ্চিত্র

ছোট পর্দায়

তথ্যসূত্র

বহিঃসংযোগ

২০০৭-এ জন্ম
জীবিত ব্যক্তি
কানাডীয় চলচ্চিত্র অভিনেত্রী
২১শ শতাব্দীর কানাডীয় অভিনেত্রী
কানাডীয় টেলিভিশন অভিনেত্রী
কানাডীয় শিশু অভিনেত্রী